# Die Schedelsche Weltchronik (deutsch):121

| 120 <<<Vorheriges Blatt | Die Schedelsche Weltchronik Blatt CXXI | Nächstes Blatt>>> 122 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CXX verso:

Lucius der bast ein ro$^e$mer wardt nach Cornelio vnder kaiser Gallo hostiliano zu babst erwelet vnd von dem kaiser Volusiano in dz ellend verschicket. vnd nach absterben desselben kaisers vom ellend erledigt vnd kome wieder gein rom. vnd setzet das zwen briester vnd drey dyacon allenthalben vmb vnd bey eim bischof sein vnd von seinem leben vnd handel zeu$^e$gknus geben solte. Diser hat vor vnd ee er zu der marter auß gehaiße Valeriani gefu$^e$ rt wardt nach volendung seiner marter am xxv. tag des monats Augusti begraben. als er geseßen wz drey iar drey monat drey tag. vnd der stu$^o$l ru$^o$et des mals. xxxv. tag.
Stephanus der erst ein babst ein ro$^e$mer vnd gar ein gu$^o$ter man hat geordnet dz die briester vnd leuiten ire zu der hailigkeit geordnete klaider nidert anderßwo dann in der kirchen vnd in handlung heiliger ding geprauchen solten. auff das sie mit widerwertiger handlung nit fieln in die straff Balthazars des konigs Babilonie der die hailigen gefaß mit vnwirdigen henden anru$^e$ret. Diser babst was der maynung wie babst Cornelius der ihenen die sich widerumb zum glawben kereten. vnnd auch das in keinen weg gemainschaft zehaben wer mit den die widerumb tauften. als er nw zu letst mit wercken vnd worten vil haiden zum cristenlichen glawben bekeret het do wardt er von Galieno oder den ihenen die auß decianischem befelh die christen verfolgten mitsambt vil andern der seinen zu der marter gezuckt enthawbtet vnnd am andern tag des monats Augusti begraben. Er saß siben iar fu$^e$nff monat zwen tag vnnd feyret der stu$^o$l. xxij. tag.
Sixtus der ander ein babst auß kriechischem land von Athenis pirtig ward auß eim naturlichen maister zu eim iunger cristi. dieweil die decianisch vnd Valerianischen verfolgung noch weret. Diser wz ein hohgelert man der mit grossem fleiß trachtet die entsprungnen ketzerey der Sabellianer vnd Nepocianer zebeschemen vnd außzetilgen. aber er wardt von seiner verku$^e$ndung wegen des cristenlichen glawbens wider die keiserlichen verbot verclagt vnd in den tempel des abgots Martis gefangen gefu$^e$rt. entweders demselben abgot zeopffern. oder sein hawbt zeuerlieren. als er zu der marter gieng do redet im Laurencius der ertzdyacon zu. Vater wohin wilt du on den sun vnd diener. antwurt Sixtus. O sun ich verlaße dich nit. dir sind nochmals gro$^e$ßer kempff vor von cristenlichs glawbens wegen. vber drey tag wirdst du mir nachfolgen. was du in schetzen hast dz gib dieweil den armen. An dem sechsten tag des monats Augusti warden mit Sixto erto$^e$dt sechs diacon. Nemlich Felicissimus Agapitus Januarius Magnus Jnnocencius Stephanus. er saß zway iar. x. monat. xxiij. tag. So ru$^o$et der babstlich stu$^o$l xxxv. tag.
Dionisius wardt auß eim mu$^e$nch zu babst erkorn. der teilet den briestern die kirchen vnd freytho$^e$fe in der statt rom auß. deßgleichen auch die pfarr vnd bisthumb außerhalb. damit ein yeder an seiner rifier vnd gemercke benu$^o$gig wer. Jtem er gepote werltlichen vnd gaistlichen richtern das sie nymant verdampten vor vnd ee er durch tu$^e$glich ze$^e$gen vberwunden wardt. Diser bast gepote in seinem abgekomen alter ein Concilium in der statt Antiochia wider Paulum den bischoff daselbst zehalten. vnnd wiewol diser Dionisius alters ahlben dabey nit sein mocht. yedoch wardt er aller handlung im concilio geu$^e$bet durch Maximum dem Alexandrinischen bischoff schriftlich berichtet. als er starb wardt er im freythoff Calixti begraben. do er. xij. briester. vi. diacon. vij. bischof geweyhet het. Er saße sechs iar zwen monat vier tag vnd feyret der stu$^o$l. vi. tag.
Felix der babst ein Ro$^e$mer wz zu den zeiten Aureliani gar ein gerechter vnnd alles lobs wirdiger man. der setzet das die opffer der martrer alle iar von dem cristenlichen briestern hinfu$^e$ro begangen werden solten. vnd das auch die mess nyndert dann an geweyhtem ende vnd von gaistlichen mannen gehalten werden solt. Er gepote auch die fest der weyhung der kirchen hohzeitlich vnnd zierlich zebegeen. vnd ein kirchen von der weyhung man kein wißen auß veraltung oder abfall der mawren haben mo$^e$cht widerumb zeweihen. Als diser Felix. ix. briester. v. diacon. v. bischoff geweyhet het wardt er ein martrer an dem Aurelianischen weg zu rom begraben. am. xxx. tag des monats maij in der kirchen die er dauor in der ere gottes zwu meyl von der statt gepawet het. vnd ist im babstthumb geseßen vier iar. zven monat. xv. tag vnd deßmals feyret der bastlich st$^o$l. v. tag.

## CXXI recto:

* Gallus hostilianus vnd Volusianus sein sun warden pald zu kaisern erkorn. zu denselben zeitten entstund zu rachsale des cristlichen namens ein solche große pestilenz vnd sunderlich in Egypten vnd zu Alexandria dz auch sunst wenig land stett vnd hewßer warn die solchs iamers nit empfunden. Dise zwen kaiser haben nichtz treffenlichs gehandelt. also das ir fürstenthumb allain auß dem iamer solcher pestilentz. seu$^e$ vnd kranckheit in gemercke vnd gedechtnus bliben ist. doch fiengen sie wider Aemilium der sich newer sachen vnderstund einen krieg an vnd warden darinn erslagen. aber nach dem Aemilus eins tunckeln herkomens von der gepurt wz so regiret er noch vil tu$^o$nckler vnd wardt im dritten monat abgetilgt. Die ogegnannten zwen kaiser vergiengenee sie zway iar geregirt hetten.
* Valerianus der kaiser regiret mitsambt galieno seinem sun. xv. iar. dann dieweil Valerianus sich im Kieß vnd Narckow vbet do warden er vomm heer vnnd Galienus zu Rom vomm rat zu kaisern erwelet. Diser zwayer kaiserthumb vnd herrschung was sem ro$^e$mischen namen schadper vnd schier außtilgclich von wegen irer vnkundenheit vnd wu$^e$eterey wider die cristen. dann die teu$^e$tschen komen bis gein Kauenna alle ding mit dem schwert vdn prannd verwu$^e$estende. so fu$^e$ret Valerianus einen krieg in Mesopotamia. daselbst war der von Sapore der Persier konig gefangen vnd lebet in knechtlichkeit schentlich. vnd veraltet bey den parthiern in vnadellicher dienstlichkeit. dann so der konig der Persier auff ein pferd sytzen wolt so geprauchet er sich desselben Valeriani als eins fu$^e$ßschamels darzu vnd setzet sein fu$^e$ß auff seinen nack. vnd gar billich. dann alßpald er das kaiserthumb empfienge do beweget er die achten verfolgung wider die christen. aber Galienus mit offenbaren gottes gericht erschreckt hat der kirchen frid gegeben. als er iung zu kaiser erwelet wardt do regiret er das reich zu erst glu$^e$cklich. pald fu$^e$eglich. zu letst schedlich. dann in ime wz die gedu$^e$rftigkeit gehliger kraft. doch fieln die Barbarischen lewt allenthalben vber die ro$^e$mischen gegent vnd entstunden ettlich schedlich tyrannen die das. das dem vor ewßern feind vberbliben was gar verwu$^e$esteten. Diser Galienus verließ das regiment gemains nutzsvnd fliße sich zu Mayland der flaisch girichkeit vnd wardt erto$^e$dt im newnden iar seins kaiserthumbs. vnd das beschahe als ettlich sprechen mit hu$^e$lff Cecropij des hertzogs zu Damacien. Alda auch sein bruder Valerianus erslagen wardt. Die teu$^e$tschen zohen bis in Hispanien. nach verzweifelten dingen wardt das Ro$^e$misch reich vertilgt. vnd Posthumus auß Gallia tunckel geporn. herrschet durch wu$^e$eterey als ein kaiser zehen iar. vnd wardt in auffru$^o$r der ritterschaft erslagen. darnach vnderstund sich Victorinus der Gallier herrschung. Diser was wol ein gestreng mann. aber doch vberschwencklicher flaischgirichkeit. also das er auch frembde gemahelschaft zerru$^e$det. darumb wardt er zu Co$^e$lne erslagen im andern iar seiner herrschung. Nach disem wardt Tetricus ein Ro$^e$mischer ratherr vnnd verweser des lands Aquitanie von den rittern zu kaiser erwelet.
* Claudius der ander ein Ro$^e$mischer kaiser ward von der ritterschafft. vnd auch von dem Ro$^e$mischen rat zum reich erwelet. Diser hat die Gothier. die das kriechenland vnd Macedoniam verwu$^e$steten. mit vnglewplicher schlacht ernidergelegt. darumb ward im vomm Ro$^e$mischen rat zu Rom ein guldiner helm vnd ein guldine seu$^e$ln erkant. Er wz ein massig vnd sittsam man vnd des gerechten anhabig. vnd zu handlung gemains nutzs schickerlich. Diser hat nit weit von dem see Benaco in eim wald Lugana genannt wider zwaymal hunderttawsent teu$^e$tschen gefochten. vnd derselben ein solche menig ernidergelegt das kawm derhalbtail vberbliben wer. Er regiret nit gar zway iar vnd starb einer kranckheit. vnd sein bruder Quintilianus wardt vomm herr zu kaiser erwelet. vnnd doch amm. xvij. tag seins reichs erslagen.
* Aurelianus empfieng dz kaiserthumb im. j$^m$. xxvij. iar nach erpawung der statt Rom. wz vom Dacia pirtig. in ritterlicher vbung beru$^e$mbt. in kriegen machtig. doch eins klainen vnd zu der grawsamkeit genaigtern gemu$^e$ets. Er hat die Gothier bey der Thonaw mit schweren krieg vberwunden vnd dz ro$^e$misch reich drey iar von den verfolgern befridet. Diser hat erstlich bey den ro$^e$mern die kayserlichen kron aufs hawbt gesetzt. vnd sich edels gestains vnd guldins klaids (wider die ro$^e$mischen sitten) gepraucht. vnd die statt Rome mit sterckern vnnd weytern mawrn eingefangen. vnd dem abgot Appollini einen tempel gepawet. vnd zenobiam die kaiserin des auffgangs nit weit vom Antiochia bestritten vnd in Galliam ziehende die Lechfeldischen vom barbarischer belegerung erledigt. vnd als er wider in kriechische land zohe wardt er vnder wegen zwischen Heraclia vnd Constantinopel auß boßheit seins notari erto$^e$dt der die newnden verfolgung wider die christen beweget. vnnd regiret fu$^e$nff iar sechs monat.